કેરી પાડતા પહેલા કેરી ની ચોરી નો ત્રાસ તો હતો જ. સારી આવક વાળા ખેડૂતો રાત દરમ્યાન ચોકીદારો રાખતા. પણ જરાક તરંગી એવા અહલ્લુ કાકા માને તો ને ? જાતેજ વાડીમાં ખાટલો નાખી ને સૂઈ રહેતા. ચોર નું ટોળું આવ્યું; કાકાને બાંધ્યા અને મોઢામાં કપડા નો ડૂચો ઠોસી ને માંડયા કેરી પાડવા. સિત્તેર ની ઉમર વાળા કાકાએ કેવી રીતે પોતાના શરીરને બંધન માંથી છોડ્યું એ હજી કોઈને સમજાતું ન હતું. તે તરત ઊઠયા અને ચોરને પડકાર્યા. આમ અણધાર્યો સામનો થતાં ચોર ગભરાયા અને હૂમલો કર્યો. છેવટે આજુબાજુ ના ચોકીદારો ધસી આવ્યા પણ ત્યાં સુધીમાં કાકા પરવારી ગયા.